**Grozījumi Ministru kabineta 2009.gada 6.oktobra noteikumos Nr.1145 „Valsts un Eiropas Savienības atbalsta piešķiršanas, administrēšanas un uzraudzības kārtība pasākuma "Meža ekonomiskās vērtības uzlabošana" īstenošanai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta (turpmāk – MK) 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā to, ka ar 2014.gada 1.janvāri Latvijā ir ieviests *euro*, ir nepieciešams veikt grozījumus 2009.gada 6.oktobra MK noteikumos Nr.1145 „Valsts un Eiropas Savienības atbalsta piešķiršanas, administrēšanas un uzraudzības kārtība pasākuma "Meža ekonomiskās vērtības uzlabošana" īstenošanai” (turpmāk – noteikumi), kuros latos izteiktās naudas summas jākonvertē uz *euro*.  Šī projekta mērķis ir pielāgot noteikumus *euro* ieviešanai, aizstājot to tekstā latus ar euro.  Noteikumu projekts paredz aizstāt attiecīgajā normatīvajā aktā latus ar *euro* atbilstoši *Euro* ieviešanas kārtības likuma 32.panta otrās daļas 2.punktā paredzētajiem principiem pēc kursa EUR 1 = LVL 0,702804, summu noapaļojot uz augšu vai leju ar precizitāti, kas nav mazāka par noapaļošanas precizitāti skaitliskajai vērtībai latos, nerada ietekmi uz valsts budžetu un nav personām nelabvēlīgākas par sākotnējo tiesību normu latos.  Noteikumu projekta:  a) 1.1., 1.2. un 1.4.apakšpunktā minētās summas latos tiek pārrēķinātas *euro* pēc kursa EUR 1 = LVL 0,702804, summu noapaļojot uz augšu līdz veseliem skaitļiem, kas nav personām nelabvēlīgākas par sākotnējo tiesību normu latos;  b) 1.3. apakšpunktā minētā summa latos tiek pārrēķināta *euro* pēc kursa EUR 1 = LVL 0,702804, summu noapaļojot uz leju līdz veseliem skaitļiem. Šajā gadījumā nav ievērots *Euro* ieviešanas kārtības likuma 32.panta nosacījums – summu noapaļo uz augšu par labu privātpersonai, jo 1.3.apakšpunktā minētā summa *euro* ir noteikta Latvijas Lauku attīstības programmā 2007.–2013.gadam;  c) 1.4. un 1.5. apakšpunkts precizēts, saglabājot atbalsta saņemšanas nosacījumu, bet to izsakot *euro*.  Ar grozījumiem tehniski precizēts arī noteikumu 4.pielikuma 3.punkts, aizstājot saīsinājumu „Ls” ar vārdu *euro*.  Veselos skaitļos naudas summas norādītas, ievērojot ES finansējuma noteikšanas principus Latvijas lauku attīstības programmā 2007.–2013.gadam. |
| 3. | Projekta izstrādē iesaistītās institūcijas | Zemkopības ministrija |
| 4. | Cita informācija | Projekts šo jomu neskar. |

***Anotācijas II, III, IV, V, VI un VII sadaļa – projekts šīs jomas neskar.***

Zemkopības ministre L.Straujuma

2014.01.08. 15:30

N.Strūve

67027549, Normunds.Struve@zm.gov.lv